详情
《四字令・醉太平》
作者: 周密残月半篱。残雪半枝。孤吟自款柴扉。听猿啼鸟啼。人归未归。无诗有诗。水边伫立多时。问梅花便知。...详情
《长相思》
作者: 蔡伸村姑儿。红袖衣。初发黄梅插稻时。双双女伴随。长歌诗。短歌诗。歌里真情恨别离。休言伊不知。...详情
《长相思》
作者: 周密灯辉辉。月微微。帐暖香深春漏迟。梦回闻子规。欲成诗。未成诗。生怕春归春又归。花飞花未飞。...详情
《菩萨蛮》
作者: 赵蕃鸡声茅店饮残月。板桥人迹霜如雪。此是古人诗。身经老忘之。君行当此境。令我昏成醒。乘月犯霜来。诗真误尔哉。...详情
《沁园春》
作者: 李君行三岛十洲,移掇者谁,玉城稚仙。解运诗之巧,裁山剪水,用诗之力,斡地回天。大笑宋初,秀才屋子,著不得官家十万钱。又谁说,李膺豪放,门号龙门。我家呼喝山川。道今日山春莺已迁。汝南山顶上,虎毋久卧,秀溪底下,龙莫长眠。打起精神,护持诗府,推出诗城障山边。山川道,如稚仙肯出,当拜君言。...详情
《减字木兰花》
作者: 刘辰翁不能管得。欲雨能教天地黑。待得开晴。不用吾言也自行。一杯亦醉。万事无能吾欲睡。旧亦能诗。说旧时诗问是谁。...详情
《菩萨蛮》
作者: 王安中雨零花昼春杯举。举杯春昼花零雨。诗令酒行迟。迟行酒令诗。满斟犹换盏。盏换犹斟满。天转月光圆。圆光月转天。...详情
《鹧鸪天》
作者: 辛弃疾点尽苍苔色欲空。竹篱茅舍要诗翁。花馀歌舞欢娱外,诗在经营惨澹中。听软语,笑衰容。一枝斜坠翠鬟松。浅颦轻笑谁堪醉,看取萧然林下风。...详情
《鹧鸪天》
作者: 辛弃疾千丈阴崖百丈溪。孤桐枝上凤偏宜。玉音落落虽难合,横理庚庚定自奇。人散後,月明诗。试弹幽愤泪空垂。不如却付骚人手,留和南风解愠诗。...详情
《定风波》
作者: 辛弃疾莫望中州叹黍离。元和圣德要君诗。老去不堪谁似我。归卧。青山活计费寻思。谁筑诗墙高十丈。直上。看君斩将更搴旗。歌舞正浓还有语。记取。须髯不似少年时。...详情
《沁园春》
作者: 陈人杰诗不穷人,人道得诗,胜如得官。有山川草木,纵横纸上,虫鱼鸟兽,飞动毫端。水到渠成,风来帆速,廿四中书考不难。惟诗也,是乾坤清气,造物须悭。金张许史浑闲。未必有功名久後看。算南朝将相,到今几姓,西湖名胜,只说孤山。象笏堆床,蝉冠满座,无此新诗传世间。杜陵老,向年时也自,井冻衣寒。...详情
《捣练子》
作者: 无名氏捣练子,赋梅红。玉体凝酥半醉中。诗酒兴来须要早,忍看红雨落西东。...详情
《九张机》
作者: 无名氏五张机。横纹织就沈郎诗。中心一句无人会。不言愁恨,不言憔悴。只恁寄相思。...详情
《渔父词・渔父》
作者: 周紫芝趁梅寻得水边枝。独棹渔船却过溪。人似玉,醉如泥。闲歌五色线中诗。...详情
《九张机》
作者: 无名氏八张机。回纹知是阿谁诗。织成一片凄凉意。行行读遍,厌厌无语,不忍更寻思。...详情
《蓦山溪》
作者: 辛弃疾小桥流水,欲下前溪去。唤取故人来,伴先生、风烟杖屦。行穿窈窕,时历小崎岖,斜带水,半遮山,翠竹栽成路。一尊遐想,剩有渊明趣。山上有停云,看山下、细雨。野花啼鸟,不肯入诗来,还一似,笑翁诗,句没安排处。...详情
《调笑令》
作者: 秦观眷恋。西湖岸。湖面楼台侵云汉。阿溪本是飞琼伴。风月朱扉斜掩。谢郎巧思诗裁翦。能动芳怀幽怨。...详情
《浣溪沙》
作者: 韩买得船儿去下湖。这些天气近来无。清和风里绿阴初。酒不为渠闲放荡,诗应嫌我太粗疏。酒徒诗社复何如。...详情
《生查子》
作者: 程垓溪光曲曲村,花影重重树。风物小桃源,春事还如许。情知送客来,又作寻芳去。可惜一春诗,总为闲愁赋。...详情
《越山青・长相思》
作者: 仇远四月时。五月时。柳絮无风不肯飞。卷帘看燕归。雨凄凄。草凄凄。及早关门睡起迟。省人多少诗。...详情
《宴桃源・如梦令》
作者: 王之道风急柳花飞骤。白尽千林万岫。樵担晚来归,正在栖鸦啼後。知否。知否。语到谢娘诗就。...详情
《乌夜啼》
作者: 辛弃疾江头醉倒山公。月明中。记得昨宵归路、笑儿童。溪欲转。山已断。两三松。一段可怜风月、欠诗翁。...详情
《满庭芳》
作者: 葛立方狂吹鸣篱,祥剪水,分明欺压寒梅。冰威初敛,曦影上池台。应有一番和气,南枝上、恐有春来。须勤探,呼吾筇杖,屐齿上苍苔。春风,浑未到,徘徊香径,巡绕千回。见琼英一点,小占条枚。且看先锋素艳,看看便、繁蕾齐开。香浮动,微薰诗梦,须更著诗催。...详情
《水调歌头》
作者: 无名氏今日小春月,後日是周正。瑞蔼挹仙堂上,崧岳喜生申。文物师垣宅相,诗礼枢庭世胄,冰骨玉精神。浩气凌牛斗,胸次凡尘。郭中书,广成子,李长庚。勋业词章福寿,直上等三人。松菊亭前诗酒,梅竹园中翰墨,时复萃嘉宾。人指屏山下,双桂一灵椿。...详情